Ο **Αδριήλ** ή **Εσδριήλ** (εβραϊκά: עדריאל‎, αγγλικά: Adriel‎) **ο Μοθυλαθείτης** (ή Μουλαθίτης ή Μεχολαθίτης) είναι πρόσωπο της Ευραϊκής Βίβλου αλλά και της Χριστιανικής Βίβλου. Κατά τα λεγόμενα αυτών, ήταν ένας εύπορος Ισραηλίτης και καταγόταν απο τον Μουλά. Δεν γνωρίζουμε τίποτα για την ζωή του παρά μόνο το ότι ήταν σύζυγος της Μερόβ (ή Μεράβ ή Μιχόλ), μεγαλύτερης κόρης του Σαούλ. Ήταν γιος του Βερζελλί (Βαρζιλλαΐ) του Μοθυλαθείτη. (Β' Βασ. 21,8) Το όνομά του αποδίδεται απο τις Αραμαϊκές λέξεις אל (Ηλ ή Ελ = Θεός) και עדר (βοήθεια) θέλοντας να αποδώσει την έννοια «ο Θεός βοηθάει» ή «Βοήθειά μου ο Θεός».

Ο βασιλιάς του Ισραήλ, Σαούλ, ήθελε να παντρέψει τη μεγαλύτερη κόρη του, την Μερόβ με το Δαβίδ, με τον όρο να ηγηθεί του στρατού του στους πολέμους των Ισραηλιτών εναντίον των εχθρικών λαών. Αλλά όταν όμως ήρθε ο καιρός να του τη δώσει, ο Σαούλ άλλαξε γνώμη και την έδωσε στον Αδριήλ. (Α' Βασ. 18,17-19). Με τη Μερόβ ο Αδριήλ αργότερα απέκτησε πέντε γιους. (Β' Βασ. 21,8)

Ωστόσο, το 2 Σαμουήλ (ή Β´ Βασιλειών) 21:8 καταγράφει ότι η Μιχάλ, μια άλλη κόρη του Σαούλ απέκτησε πέντε γιους με τον Αδριήλ. Αυτό έρχεται σε προφανή σύγκρουση με το 2 Σαμουήλ 6:23, το οποίο καταγράφει ότι η Μιχάλ ήταν άγονη αλλά και με το 2 Σαμουήλ 3[*νεκρός σύνδεσμος*], που δείχνει ότι η Μιχάλ ήταν παντρεμένη με τον Δαβίδ και όχι με τον Αδριήλ.

Ο ισχυρισμός ότι η Μιχάλ απέκτησε αυτούς τους πέντε γιους θεωρείται ότι είτε τους αντιμετώπιζε σαν να ήταν η μητέρα τους (παρόλο που ήταν θεία τους), είτε ότι αντί για το όνομα "Μιχάλ" πρέπει να διαβάζουμε "Μερόβ" στο 2 Σαμουήλ 21:8, όπως στο 1 Σαμουήλ 18:19.

Λόγω αυτής της μεταγενέστερης ασυμφωνίας που δηλώνει την Μιχάλ ως σύζυγο του Αδριήλ, αντί της Μερόβ (ή Μεράβ) όπως αναφέρεται την πρώτη φορά στο 1 Σαμουήλ, πολλοί μελετητές πιστεύουν ότι αυτό είναι ένα λάθος αρχαίου αντιγραφέα που θα έπρεπε να γράψει το όνομα Μερόβ στο 2 Σαμουήλ 21:8.

Παραπομπές
----------

1. 1 2  «ΠΑΛΑΙΑ ΔΙΑΘΗΚΗ: ΒΑΣΙΛΕΙΩΝ Β' ΚΕΦ.21». *users.sch.gr*. Αρχειοθετήθηκε από το πρωτότυπο στις 29 Νοεμβρίου 2019. Ανακτήθηκε στις 12 Ιανουαρίου 2020.
2. ↑  *Encyclopaedia Biblica Vol I to IV*. 1899.
3. ↑  «אל - Wiktionary». *en.wiktionary.org*. Ανακτήθηκε στις 12 Ιανουαρίου 2020.
4. ↑  «עדר - Wiktionary». *en.wiktionary.org*. Ανακτήθηκε στις 12 Ιανουαρίου 2020.
5. ↑  «Strong's Hebrew: 5741. עַדְרִיאֵל (Adriel) -- "my help is God," son-in-law of Saul». *biblehub.com*. Ανακτήθηκε στις 12 Ιανουαρίου 2020.
6. ↑  «ΠΑΛΑΙΑ ΔΙΑΘΗΚΗ: ΒΑΣΙΛΕΙΩΝ Α' ΚΕΦ. 18». *users.sch.gr*. Αρχειοθετήθηκε από το πρωτότυπο στις 13 Ιανουαρίου 2020. Ανακτήθηκε στις 12 Ιανουαρίου 2020.
7. ↑  Mandel, David (2007). *Who's who in the Jewish Bible*. Philadelphia: Jewish Publication Society. ISBN 978-0-8276-1029-3. 647931964. [*νεκρός σύνδεσμος*]
8. ↑  *Β΄ ΣΑΜΟΥΗΛ (ή ΒΑΣΙΛΕΙΩΝ Β΄) 21:8*. ...καθώς και τους πέντε γιους της Μιχάλ, κόρης του Σαούλ, που τους είχε γεννήσει στον Αδριήλ γιο του Βαρζιλλαΐ, του Μεχολαθίτη...
9. ↑  *Β΄ ΣΑΜΟΥΗΛ (ή ΒΑΣΙΛΕΙΩΝ Β΄) 6:23*. Η Μιχάλ, η κόρη του Σαούλ, σ’ όλη της τη ζωή δεν γέννησε παιδί.
10. ↑  «2 Σαμουήλ 3:1-14 | Μετάφραση Νέου Κόσμου (1997)». *JW.ORG*. Ανακτήθηκε στις 9 Δεκεμβρίου 2020.
11. ↑  Mandel, David (2007). *Who's Who in the Jewish Bible*. Jewish Publication Society. σελ. 20. ISBN 978-0-8276-0863-4.
12. ↑  *The New Bible Dictionary*. Wheaton, IL: Tyndale House Publishers. 1962.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 8160544631209982447
* GND: 1221228579

 |

 |